[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 03.06.2005

KOM(2005)235 endelig

2005/0105(CNS)

Forslag til

RÅDETS FORORDNING

om ændring af forordning (EØF) nr. 2075/92 om den fælles markedsordning for råtobak

(forelagt af Kommissionen)

BEGRUNDELSE

Rådets forordning (EØF) nr. 2075/92 om den fælles markedsordning for råtobak fastsætter i afsnit I og II henholdsvis en præmieordning og en produktionsstyringsordning. Rådet fastsætter inden for rammerne af en samlet og maksimal garantitærskel for Fællesskabet for råtobak i blade pr. høst garantitærskler for de enkelte sortsgrupper for tre på hinanden følgende høster og fordeler de mængder, der er til rådighed for hver sortsgruppe, mellem producentmedlemsstaterne. Rådet fastsætter også præmier for de enkelte sortsgrupper. Præmien ydes for råtobak, der produceres og leveres på kontraktbasis til førsteforarbejdningsvirksomheder inden for rammerne af en national garantitærskel for de enkelte sortsgrupper. Denne støtteordning fortsætter frem til 2005-høsten.

Under den anden pakke af reformen af den fælles landbrugspolitik, der blev vedtaget i april 2004, skal præmie- og produktionsstyringsordningerne afskaffes og en ny støtteordning indføres: Ifølge artikel 152 i Rådets forordning (EF) nr. 1782/2003 om fastlæggelse af fælles regler for den fælles landbrugspolitiks ordninger for direkte støtte og om fastlæggelse af visse støtteordninger for landbrugere skal afsnit I og II i forordning (EØF) nr. 2075/92 udgå pr. 1. januar 2005. Bestemmelserne i disse afsnit vil imidlertid fortsat gælde for ansøgninger om direkte betalinger vedrørende 2005-høsten.

Som resultat af afskaffelsen af præmie- og produktionsstyringsordningerne og af overførelsen af nogle artiklers og bilagets indhold til de planlagte gennemførelsesbestemmelser for råtobak vil en række artikler i og bilaget til forordning (EØF) nr. 2075/92 blive forældet og bør udgå, for at gøre lovgivningen klar og overskuelig. Specielt er det ikke længere nødvendigt at opretholde bestemmelsen vedrørende programmet for opkøb af kvoter for 2005-høsten. Det er derfor nødvendigt at ændre Rådets forordning (EØF) nr. 2075/92 tilsvarende. Fra 2010 kan de elementer, der udgør den fælles markedsordning for råtobak, indarbejdes i en forenklet fælles markedsordning.

2005/0105(CNS)

Forslag til

RÅDETS FORORDNING

om ændring af forordning (EØF) nr. 2075/92 om den fælles markedsordning for råtobak

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 37,

under henvisning til forslag fra Kommissionen[1],

under henvisning til udtalelse fra Europa-Parlamentet[2],

under henvisning til udtalelse fra Det Europæiske Økonomiske og Sociale Udvalg, og[3]

ud fra følgende betragtninger:

(1) Afsnit I og II i Rådets forordning (EØF) nr. 2075/92[4] fastsætter en præmieordning såvel som produktionsstyring for tobak.

(2) Artikel 152 i Rådets forordning (EF) nr. 1782/2003[5], som har fastlagt fælles regler for den fælles landbrugspolitiks ordninger for direkte støtte og visse støtteordninger for landbrugere, fastsætter, at afsnit I og II i forordning (EØF) nr. 2075/92 udgår fra 1. januar 2005, men det specificeres, at de fortsat skal anvendes for 2005-høsten. Præmie- og produktionsstyringsordningerne i forordning (EØF) nr. 2075/92 udløber efter 2005-høsten.

(3) Derfor bliver en række artikler i forordning (EØF) nr. 2075/92 forældede, og de bør udgå for at gøre lovgivningen klar og overskuelig.

(4) Forordning (EØF) nr. 2075/92 bør ændres i overensstemmelse hermed -

UDSTEDT FØLGENDE FORORDNING:

Artikel 1

I forordning (EØF) nr. 2075/92 foretages følgende ændringer:

(1) Artikel 1 affattes således:

“Artikel 1

Den fælles markedsordning for råtobak gælder for tobak, rå eller ufabrikeret, samt tobaksaffald, henhørende under KN-kode 2401.”

(2) Artikel 2, 12, 19, 25, 26 og 27 samt bilaget udgår.

(3) Artikel 13, stk. 2, litra b), affattes således:

“b) særlige foranstaltninger med henblik på at få produktionen af råtobak omstillet til andre afgrøder og til andre jobskabende aktiviteter og undersøgelser af, hvilke muligheder producenterne af råtobak har for at omstille sig til andre afgrøder og aktiviteter.”

(4) Artikel 14 udgår.

(5) Artikel 14a affattes således:

“Artikel 14a

Gennemførelsesbestemmelserne til artikel 13 vedtages efter proceduren i artikel 23.”

(6) Artikel 17 affattes således:

“ Artikel 17

1. Medlemsstaterne træffer alle fornødne foranstaltninger for at kontrollere og sikre, at fællesskabsbestemmelserne for råtobak overholdes.

2. Gennemførelsesbestemmelserne til dette afsnit vedtages efter proceduren i artikel 23.”

Artikel 2

Denne forordning træder i kraft på syvendedagen efter offentliggørelsen i Den Europæiske Unions Tidende.

Artikel 1, stk. 1, 2 og 6, anvendes fra den 1. januar 2006.

De bestemmelser, der er nødvendige for styringen og kontrollen af præmieordningen, anvendes dog fortsat for 2005-høsten.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den

På Rådets vegne

Formand

FICHE FINANCIERE |

1. | LIGNE BUDGETAIRE: 05 02 10 | CREDITS: 928,8 Mio € |

2. | INTITULE DE LA MESURE: Proposition de règlement du Conseil modifiant le règlement (CEE) n° 2075/92 portant organisation commune de marché dans le secteur du tabac brut. |

3. | BASE JURIDIQUE: Article 37 du traité |

4. | OBJECTIFS DE LA MESURE: Mettre à jour le règlement (CEE) n° 2075/92 |

5. | INCIDENCES FINANCIERES | PERIODE DE 12 MOIS (Mio EUR) | EXERCICE EN COURS 2005 (Mio EUR) | EXERCICE SUIVANT 2006 (Mio EUR) |

5.0 | DEPENSES A LA CHARGE – DU BUDGET DES CE (RESTITUTIONS/INTERVENTIONS) – DES BUDGETS NATIONAUX – D'AUTRES SECTEURS | – | – | – |

5.1 | RECETTES – RESSOURCES PROPRES DES CE (PRELEVEMENTS/DROITS DE DOUANE) – SUR LE PLAN NATIONAL | – | – | – |

2007 | 2008 | 2009 | 2010 |

5.0.1 | PREVISIONS DES DEPENSES | – | – | – | – |

5.1.1 | PREVISIONS DES RECETTES | – | – | – | – |

5.2 | MODE DE CALCUL: – |

6.0 | FINANCEMENT POSSIBLE PAR CREDITS INSCRITS AU CHAPITRE CONCERNE DU BUDGET EN COURS D'EXECUTION | OUI NON |

6.1 | FINANCEMENT POSSIBLE PAR VIREMENT ENTRE CHAPITRES DU BUDGET EN COURS D'EXECUTION | OUI NON |

6.2 | NECESSITE D'UN BUDGET SUPPLEMENTAIRE | OUI NON |

6.3 | CREDITS A INSCRIRE DANS LES BUDGETS FUTURS | OUI NON |

OBSERVATIONS: |

[1] EFT C […] af […], s. […].

[2] EFT C […] af […], s. […].

[3] EFT C […] af […], s. […].

[4] EFT L 215 af 30.7.1992, s. 70. Senest ændret ved forordning (EF) nr. 1782/2003 som ændret ved forordning (EF) nr. 864/2004 (EUT L 161 af 30.4.2004, s. 48).

[5] EUT L 270 af 21.10.2003, s. 1. Senest ændret ved Kommissionens forordning (EF) nr. 118/2005 (EUT L 24 af 27.1.2005, s. 15).